OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

KLASA: 602-03/19-01/05

URBROJ:2 38-30-01-19-02

U Poljanici Bistranskoj, 07. veljače 2019. godine

**ZAPISNIK 29. SJEDNICE ŠKOLSKOG ODBORA**

**održane 06. veljače 2019. godine u prostorijama OŠ Bistra**

Prisutni: Katica Pejakić, Ana Medvidović, Snježana Heric, Dražen Blažeković

Odsutni: Mirjana Eršek

Ostali prisutni: Sara Budić - Tajnik Škole i zapisničar, Eduard Kovačević – vršitelj dužnosti ravnatelja Škole

Sjednica je počela u 19 sati.

Predsjednica Školskog odbora gđa. Katica Pejakić pozdravila je sve prisutne, te predložila sljedeći

**D N E V N I R E D**

* Verificiranje zapisnika s prethodne 28. sjednice Školskog odbora

1. Izvješće o izvršenom inspekcijskom nadzoru

2. Odluka o stavljanju izvan snage odluke o izboru i imenovanju ravnatelja/ice škole

3. Odluka o imenovanju vršitelja dužnosti ravnatelja/ice škole

4. Odluka o raspisivanju natječaja za izbor i imenovanje ravnatelja/ice škole

5. Izbor člana Školskog odbora iz reda Radničkog vijeća ( zbor radnika )

6. Razno

Predsjednica Školskog odbora upitala je prisutne članove da li postoji potreba za dopunom dnevnog reda.

**Obzirom da dopuna dnevnog reda nije bilo, predloženi dnevni red je jednoglasno prihvaćen.**

Zajedno s pozivom za sjednicu članovima Školskog odbora, elektronskim putem je dostavljen i zapisnik s 28. sjednice Školskog odbora.

**Članovi Školskog odbora jednoglasno su prihvatili zapisnik s prošle sjednice.**

AD.1.

Predsjednica Školskog odbora Katica Pejakić zamolila je vršitelja dužnosti ravnatelja Škole da izvijesti članove Školskog odbora o izvršenom inspekcijskom nadzoru budući da su vršitelj dužnosti ravnatelja Škole i tajnica Škole bili nazočni i razgovarali s prosvjetnim inspektorom Lautarom Galinovićem 01. veljače 2019. godine. Vršitelj dužnosti ravnatelja Škole izvijestio je članove Školskog odbora kako se rješenjem Ministarstva znanosti i obrazovanja, točnije Službe prosvjetne inspekcije (KLASA: UP/I-600-04/19-02-00044, UR.BROJ: 533-07-19-0002) zabranjuje OŠ Bistri imenovanje ravnatelja/ice na temelju natječaja objavljenog u Narodnim novinama broj 104/18 od 28. studenog 2018 godine, iz razloga što je pri objavi natječaja za imenovanje ravnatelja/ice Škole, kao i provedbi postupka, Škola postupila protivno odredbama Statuta i protivno uputama ministrice znanosti i obrazovanja, čime je povrijedila pravo kandidata prijavljenih na natječaj da unaprijed budu jasno i potpuno upoznati s provedbom natječajnog postupka i zahtjevima koje pritom trebaju zadovoljiti.

U uputi ministrice znanosti i obrazovanja od 30. kolovoza 2018. godine ( KLASA: 011-02/18-01-00041, UR.BROJ: 533-08-18-0001 ) navodi se, da se u postupku imenovanja ravnatelja, do usklađivanja Statuta sa izmjenama Zakona neće primjenjivati odredbe članka 127. stavka 5.-11. Zakona o odgoju i obrazovanju i osnovnoj i srednjoj školi ( NN 68/18), odnosne odredbe koje propisuju vrednovanje dodatnih kompetencija i programa rada za mandatno razdoblje.

Gdin. Dražen Blažeković uputio je članovima Školskog odbora prijedlog da se u Sudskom registru napravi promjena vezana uz ravnatelja Škole u vršitelja dužnosti ravnatelja Škole.

**Članovi Školskog odbora upoznati su s izvješćem o izvršenom inspekcijskom pregledu.**

AD.2.

Obzirom da se rješenjem Ministarstva znanosti i obrazovanja, točnije Službe prosvjetne inspekcije zabranjuje OŠ Bistri imenovanje ravnatelja/ice na temelju natječaja objavljenog u Narodnim novinama broj 104/18 od 28. studenog 2018 godine, predsjednica Školskog odbora Katica Pejakić predlaže da se Odluka o izboru i imenovanju ravnatelja/ice škole ( KLASA: 602-03/19-01/04, UR.BROJ: 238-30-01-19-03) od 22. siječnja 2019. godine stavi izvan snage.

**Članovi Školskog odbora jednoglasno su donijeli odluku o stavljanju izvan snage Odluke o izboru i imenovanju ravnatelja/ice škole (KLASA:602-03/19-01/04, UR.BROJ: 238-30-01-19-03 ) od 22. siječnja 2019. Godine.**

AD.3.

Predsjednica Školskog odbora Katica Pejakić predložila je članovima Školskog odbora da se za vršitelja dužnosti ravnatelja/ice Škole imenuje dosadašnji vršitelj dužnosti ravnatelja Škole Eduard Kovačević s obzirom da gospodin Eduard Kovačević zadovoljava sve potrebne uvjete i upućenost u poslove koji su na dobrobit OŠ Bistra, učenika i društvene zajednice u cjelini.

**Članovi Školskog odbora jednoglasno su donijeli Odluku da se za vršitelja dužnosti ravnatelja/ice Škole imenuje gdin. Eduard Kovačević.**

AD.4.

Obzirom da je Odluka o izboru i imenovanju ravnatelja/ice škole ( KLASA: 602-03/19-01/04, UR.BROJ: 238-30-01-19-03) od 22. siječnja 2019. godine stavljena izvan snage, predsjednica Školskog odora Katica Pejakić predložila je donošenje Odluke o raspisivanju natječaja za izbor i imenovanje ravnatelja/ice Škole.

**Članovi Školskog odbora jednoglasno su donijeli Odluku o raspisivanju natječaja za izbor i imenovanje ravnatelja/ice Škole**

AD.5.

Predsjednica Školskog odbora Katica Pejakić istaknula je članovima Školskog odbora kako bi se trebala pokrenuti inicijativa za imenovanje novog člana Školskog odbora iz reda Radničkog vijeća, obzirom da je gdinu. Stjepanu Lešnjaku, dosadašnjem članu Školskog odbora imenovanom iz reda Radničkog vijeća, radni odnos u Školi na radom mjestu kuhara prestao 25. siječnja 2019. godine sporazumnim prekidom radnog odnosa zbog odlaska na drugo radno mjesto.

**Članovi Školskog odbora jednoglasno su dali suglasnost za pokretanje inicijative za imenovanje novog člana Školskog odbora iz reda Radničkog vijeća.**

AD.6.

Pod točkom razno, vršitelj dužnosti ravnatelja Eduard Kovačević obavijestio je članove Školskog odbora da je od 06. veljače 2019. godine OŠ Bistra postala testna škola kurikularne reforme. Također obavijestio je članove Školskog odbora kako je posjet osmih razreda Vukovaru prošao dobro.

Vršitelj dužnosti ravnatelja izvijestio je članove Školskog odbora da je promjenjeno 22 vrata školskih wc-a. Izvijestio je i kako su natjecanja u tijeku, te da djeca ostvaruju dobre rezultate, te da za sada iz svakoga predmeta pojedini učenici idu na Županijsko natjecanje.

S obzirom na to da dugih pitanja i prijedloga nije bilo, sjednica Školskog odbora završila je u 20 sati.

Zapisničar: Predsjednica Školskog odbora:

Sara Budić, spec. admin. publ. Katica Pejakić, prof.